Държавен вестник, бр. 84, 2018 г., стр. 27

БРОЙ  84	
Д Ъ Р Ж А В Е Н  В Е С Т Н И К 	
СТР.  27  
То се осъществява от частни пенсионноосигу-
рителни дружества, които учредяват и упра-
вляват доброволни пенсионни фондове. Всяко 
пенсионноосигурително дружество (ПОД) може 
да управлява само по един ДПФ. 
Нормативната уредба на допълнителното 
доброволно пенсионно осигуряване се съдържа 
в част ІІ на Кодекса за социално осигуряване 
(КСО) и в подзаконовите актове по прилага-
нето му.
В ДПФ може да се осигурява или да бъде 
осигурявано всяко лице, навършило 16 години.
Вие можете да правите вноски в ДПФ в полза 
на Вашите работници/служители в качеството 
си на работодател или в качеството си на друг 
осигурител в полза на лица, с които не сте в 
трудови и сходни отношения, но които жела-
ете да осигурявате. При внасянето на вноски 
в полза на друго лице е необходимо предва-
рително писмено съгласие от негова страна. 
Осигурителната вноска може да бъде месечна, 
за друг период или еднократна. Осигурените 
от Вас лица могат също да правят вноски за 
собствена сметка.
Осигурителните вноски в полза на всяко 
осигурено от Вас лице се натрупват по негова 
индивидуална партида във фонда. Направените 
от Вас вноски се водят отделно от личните 
вноски на съответното лице и от направени в 
негова полза вноски на другия осигурител. На-
трупаните средства по индивидуалната партида 
на осигуреното лице са лични и се наследяват. 
За да осигурявате Вашите работници/слу-
жители като техен работодател или лица, с 
които не сте в трудови и сходни отношения, в 
качеството си на друг осигурител, е необходимо 
да сключите осигурителен договор с пенси-
онноосигурителното дружество, управляващо 
съответния ДПФ. Договорът може да се сключи 
в офис на дружеството, управляващо избрания 
ДПФ, чрез осигурителен посредник на това дру-
жество или по електронен път с квалифициран 
електронен подпис. Осигурителният посредник 
следва да Ви представи документ, който го 
легитимира за упражняване на дейността по 
сключване на осигурителни договори от името 
и за сметка на дружеството. При съмнения дали 
определено лице действително е посредник на 
дружеството, може да се направи справка във 
водения от КФН регистър, достъпен на нейната 
интернет страница (www.fsc.bg). При подписва-
не на договора ПОД следва да Ви предостави 
екземпляр от него. Също така имате право 
да получите копие от основния устройствен 
акт на ДПФ – правилника за организацията 
и дейността му, и копие от инвестиционната 
му политика.
Когато осигурявате други лица в качеството 
си на работодател, в осигурителния договор 
можете да ограничите правото им да прех-
върлят в друг фонд средствата, натрупани от 
Вашите вноски. Също така тези средства не 
могат да бъдат изтеглени от осигурения преди 
придобиване на право на пенсия за старост 
или инвалидност. В случай че правите вноски 
в качеството си на друг осигурител, можете 
да ограничите правата на осигуреното от Вас 
лице да изтегли и/или да прехвърли средствата, 
натрупани от Вашите вноски.  
Съвкупността от средствата в партидите 
формира нетните активи на ДПФ. ПОД упра-
влява активите на фонда, като ги инвестира в 
определени и ограничени от закона финансови 
инструменти, с цел средствата по партидите 
на осигурените лица да нарастват с дохода, 
реализиран при инвестирането. 
Осигуреното от Вас лице в ДПФ има право 
на лична пенсия за старост, която може да 
бъде пожизнена или срочна, в зависимост от 
предвиденото в правилника за организацията 
и дейността на фонда и предпочитанията на 
лицето. Правото на пенсия възниква при при-
добиване на право на пенсия за осигурителен 
стаж и възраст от държавното обществено 
осигуряване. Пенсия от ДПФ може да бъде 
получавана и при навършване на възрастта за 
придобиване право на пенсия за осигурителен 
стаж и възраст или до 5 години преди навърш-
ване на тази възраст. Размерът на пожизнената 
пенсия, получавана от ДПФ, се изчислява на 
основата на натрупаната в индивидуалната 
партида сума в съответствие с определените 
биометрични таблици и технически лихвен 
процент, а размерът на срочната пенсия – от 
натрупаната сума по индивидуалната парти-
да, срока на получаване и технически лихвен 
процент. Сумата по индивидуалната партида 
се формира от направените вноски и дохода 
от тяхното инвестиране, намалени с таксите и 
удръжките, предвидени в КСО и в правилника 
на фонда. 
Осигуряването в ДПФ дава право и на лична 
пенсия за инвалидност. То възниква от датата 
на инвалидизирането, посочена в решението 
на териториалната експертна лекарска коми-
сия (ТЕЛК) или на Националната експертна 
лекарска комисия (НЕЛК). Личната пенсия 
за инвалидност може да бъде пожизнена или 
срочна в зависимост от решението на ТЕЛК 
или НЕЛК.
Осигуряването в ДПФ дава право и на на-
следствена пенсия. Наследниците на починало 
осигурено лице могат да получат натрупаните 
по индивидуалната партида средства и под фор-
мата на еднократно или разсрочено изплащане. 
Когато осигуреното лице няма наследници, 
натрупаните средства по индивидуалната му 
партида остават в резерва на пенсионнооси-
гурителното дружество за изплащане на по-
жизнени пенсии.
В случай че не сте ограничили правото 
му на прехвърляне, осигуреното от Вас лице 
може да прехвърли натрупаните средства по 
индивидуалната си партида или част от тях от 
един в друг ДПФ не повече от веднъж в рам-
ките на една календарна година. В случай на 
несъгласие с извършени промени в правилника 
за организацията и дейността на ДПФ или в 
инвестиционната му политика, които не про-
изтичат от изменение в нормативната уредба, 
осигуреното лице има право да прехвърли 
натрупаните средства по индивидуалната си